Positiwiteit is ‘n keuse | Toortsie, Kameel en Bokbaaivygie se blog
← Groot mond
Gestrand op ‘n eiland???? →
Positiwiteit is ‘n keuse	Posted on Januarie 26, 2011	by Toortsie Ja! Positiwiteit is ‘n KEUSE! Dit het ‘n KOPSKUIF nodig! ‘n Wilsbesluit.
Daar het miskien lank gelede iets in jou lewe gebeur wat jy nog altyd met jou saamdra. Jou skouers is al seer van die gewig en hoe langer jy dit met jou saamdra, hoe swaarder word dit. Later voel dit of jy wil knak onder die gewig. Miskien is dit iemand wat jou baie seergemaak het wie jy nie wil vergewe nie. Miskien het jy amper jou werk verloor, of dalk HET jy jou werk verloor en daarvandaan was dinge net nooit weer dieselfde nie. Jy het dalk in ‘n nuwe werk beland tussen mense van wie jy nie hou nie. Jy hou dalk nie van jou senior nie, om watter rede ook al.
Maar JY en JY ALLEEN het die KEUSE of jy die res van jou lewe daardie pakket met jou gaan saamdra. JY moet besluit of jy die persoon gaan vergewe, of hy dit verdien of nie. Jy het die keuse om te sê: “Tot hier toe en nie verder nie. Ek gaan nie meer toelaat dat slegte dinge in die verlede my hele lewe versuur nie. Ek gaan nie meer onder die wolk van die verlede lewe nie. Van vandag af gaan ek aan my eie toekoms werk, aan my eie voorspoed.” Want as jy aanhou toelaat dat die slegte ding jou onderdruk, help jy eintlik dat omstandighede vir jou baie erger is as wat dit behoort te wees.
A Toortsie is a small flashlight, like a torch.	View all posts by Toortsie →	This entry was posted in 40 Dae van Positiwiteit, Motivering en Bemoediging and tagged kies om positief te wees, Positiwiteit, positiwiteit is 'n keuse, Sit die slegte dinge agter jou., wees positief. Bookmark the permalink.	← Groot mond
18 Responses to Positiwiteit is ‘n keuse
demoerin sê:	Januarie 26, 2011 om 8:44 vm	‘n Keuse wat verdien om ‘n leefstyl te wees.
Antwoord	seegogga sê:	Januarie 26, 2011 om 8:58 vm	goed gese, Toortsie, maar jy sal maar die storie van die zebra moet vertel!( klink soos ‘n storie wat net in Afrika kan afspeel….)
Antwoord	PlaasJuppie sê:	Januarie 26, 2011 om 9:05 vm	Ek stem met jou saam dat positiwiteit ‘n keuse is. Ek stem nie heeltemal saam met die filosofie van “komaan, ruk jou reg” nie. ‘n Negatiewe of depressiewe persoon moet die wilsbesluit en kopskuif maak om gehelp te wil word, maar dit vat baie hulp en ondersteuning om onder uit die gat te klouter. (Nou klink ek soos die president van ‘n Afrika land by ‘n VN vergadering). Om bloot so persoon te vertel om hom/haarself “reg te ruk” is om daardie persoon op te stel vir ‘n massiewe teleurstelling. Net een of twee sulke gefaalde pogings en die persoon gaan ophou probeer. Dit is in elk geval my ondervinding daarvan. Permanent negatiewe (depressiewe) mense het meer hulp nodig as net rasieleier toesprake.
Antwoord	toortsie sê:	Januarie 26, 2011 om 11:08 vm	Jong, Plasie, ek praat nou met sommer net mense met ‘n negatiewe ingesteldheid. Mense wat ‘n probleem het met depressiwiteit, kan nie sommer net hulleself regruk nie, maar het hulp en medikasie nodig, omdat dit nie sommer net ‘n “geit” is nie. MAAR daar is soveel mense wat sommer net plein neusoptrekkerig is! Ek hoor presies wat jy se
Antwoord	demoerin sê:	Januarie 27, 2011 om 9:17 vm	Daar is ‘n huge verskil tussen negatief, en depressief wees.
Antwoord	toortsie sê:	Januarie 27, 2011 om 10:37 vm	Dankie DMI!! Jy stel dit nou baie duidelik! Ek dink nou verstaan die ander wat ek bedoel het.
Antwoord	Charms sê:	Januarie 28, 2011 om 2:00 nm	Absoluut.
Antwoord	meermin sê:	Januarie 26, 2011 om 10:30 vm	Die lewe gaan om keuses!! Elkeen het die reg op ‘n eie keuse, ek kies dit om POSITIEF te leef, want om met ‘n negatiewe houding deur die lewe te gaan, gaan jou net mooi nèrens bring nie!!! 😉
Antwoord	Son sê:	Januarie 26, 2011 om 3:01 nm	Jy kan maar so positief as wat jy wil deur die dag loop en smile en als, maar party dae kry jy net daardie “inconsiderate” (die Afrikaanse woord pootjie my tong) bliksems wat jou hele dag onderstebo keer en dan wil jy vuurspoeg. Ook maar goed ek het nie ‘n vuurwapen nie, want ek sou dalk net party dae vergeet het dis onwettig om mense te skiet. Maar toe maar, more smile ons weer. 😈
Antwoord	toortsie sê:	Januarie 26, 2011 om 7:44 nm	Son, vir wie dink jy skryf ek? NET VIR MYSELF!!! Daar is BESLIS sulke dae, dan moet jy net effens moeg wees en daar baie druk wees, dan foeter dit maar om positief te bly. Maar ek belowe jou, ek PROBEER HARD!!
Antwoord	Gerrit sê:	Januarie 26, 2011 om 3:06 nm	nie altyd maklik om positief te wees as die dr vir jou vertel jy het kanker en dit vir jou voel asof die behandeling jou gaan dood maak nie maar met God aan ons sy kan ons enigiets hanteer. Oor vergewinsgesindheid sê Jesus: Mar 11:25 En wanneer julle staan en bid, vergeef as julle iets teen iemand het, sodat julle Vader wat in die hemele is, ook julle jul oortredinge mag vergewe.
Antwoord	toortsie sê:	Januarie 26, 2011 om 7:46 nm	ja, dit kan BESLIS nie maklik wees nie!
Antwoord	Jan Twak sê:	Januarie 26, 2011 om 3:51 nm	Die kruks van die saak is:
Antwoord	toortsie sê:	Januarie 26, 2011 om 7:47 nm	Hi Jan! Was jy met verlof? Ek is so bly jy is terug! Maar die positiewe ding klink dan nou skielik na werk, jong????
Antwoord	demoerin sê:	Januarie 27, 2011 om 9:16 vm	Nee hel… dan is jy negatief EN lui 😆
Antwoord	toortsie sê:	Januarie 27, 2011 om 10:37 vm	wag! laat ek DADELIK begin WERK aan die POSITIWITEIT!!
Antwoord	BB sê:	Januarie 27, 2011 om 2:36 nm	Wee’ jy wat dié een mees belangrike eienskap van positiwiteit is? Dit het dieselfde een mees belangrike eienskap as negatiwiteit. Dis aansteeklik. Dit vryf af. Jy absorbeer dit as jy lank genoeg aan die een of ander blootgestel word. En boonop het die ekstreme vorm van elk, hoe sterker dit teenwoordig is, ‘n besliste absolute groter hekel aan die teenoorgestelde ervaring/ingesteldheid. Negatief haat positief – en die meer negatiewe vibe daar is, deste meer word die positiewe gede’grade’ na ‘n ‘kop-in-die-wolke’ leëkop-sindroom. En dis alsbehalwe wat dit is!
Antwoord	Terug pieng: Hoe het Seegogga gebeur? | Seegogga se Bloggie